92. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 208 της 27 Απρ./11 Μαΐου 1988 (ΦΕΚ Α΄  90) Προσαρμογή διατάξεων της νομοθεσίας για τους δικαστικούς υπαλλήλους προς τις διατάξεις του Νομ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37/1986 τ.Α΄). Έχοντας υπόψη: 1.Τις διατάξεις της παρ. 2 του άρθρ. 16 του Νομ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37/1986 τ.Α΄). 2.Τη με αριθ. 749/1987 γνωμοδότηση του Συμβουλίου Επικρατείας μετά από πρόταση του Αντιπροέδρου της Κυβέρνησης και Υπουργού Δικαιοσύνης και του Υπουργού Προεδρίας της Κυβέρνησης, αποφασίζουμε: Άρθρ.1.-Ο κατά τα άρθρ. 2 του Νομ. 965/1979 (ΦΕΚ 210/1979 τ. Α΄) 9 του Νομ. 1183/1981 (ΦΕΚ 191/1981 τ.Α΄) και άρθρ. 17 του Νομ. 1738/1987 (ΦΕΚ 200/1987, τ.Α΄) αριθμός των θέσεων του κλάδου των υπαλλήλων του Συμβουλίου της Επικρατείας καθορίζεται συνολικά σε 78 που διακρίνονται ως εξής: α.58 θέσεις με βαθμούς Γ έως Α. Στις θέσεις αυτές συμπεριλαμβάνεται μεν και η θέση Γραμματέα του Συμβουλίου της Επικρατείας, ο υπάλληλος όμως που κατέχει τώρα τη θέση αυτή με βαθμό, κατά το πριν από το Νομ. 1586/1986 βαθμολογικό σύστημα, ανώτερο του 2ου της υπαλληλικής ιεραρχίας διατηρεί το βαθμό του αυτό μέχρι την αποχώρησή του από την υπηρεσία. Οι άνω θέσεις μειώθηκαν κατά πέντε και ορίστηκαν σε 53 από την παρ. 11 άρθρ. 12 Νόμ. 2145/28-28 Μαΐου 1993 (ΦΕΚ Α΄ 88), ανωτ. σελ. 104,263. β.10 θέσεις δακτυλογράφων-στενογράφων ειδικότητας ελληνικής γραφομηχανής με βαθμούς Γ έως Α και γ.10 θέσεις Επιμελητών Δικαστηρίων με βαθμούς Δ έως Γ. Άρθρ.2.-Ο κατά τα άρθρ. 3 του Νόμ. 965/1979 (ΦΕΚ 210/1979, τ.Α΄), 9 του Νόμ. 1071/1980 (ΦΕΚ 207/1980, τ.Α΄), 9, 19 του Νόμ. 1183/1981 (ΦΕΚ 191/1981, τ.Α΄), 1 παρ. 1 εδ. α΄ του Νόμ. 1413/1984 (ΦΕΚ 3/1984, τ.Α΄), 27 του Νομ. 1478/1984 (ΦΕΚ 145/1984, τ.Α΄), 29 του Νομ. 1545/1985 (ΦΕΚ 91/1985, τ.Α΄) και του άρθρ. 17 του Νομ. 1738/1987 (ΦΕΚ 200/1987, τ.Α΄) αριθμός των θέσεων του κλάδου των υπαλλήλων των Πολιτικών και Ποινικών Δικαστηρίων και Εισαγγελιών καθορίζεται συνολικά σε 5.517 που διακρίνονται ως εξής: α.4.767 θέσεις με βαθμούς Γ΄ έως Α΄. Στις θέσεις αυτές περιλαμβάνονται μεν και οι θέσεις Γραμματέα του Αρείου Πάγου, οι υπάλληλοι όμως που κατέχουν τώρα τις τελευταίες αυτές θέσεις με βαθμό, κατά το πριν από το Νομ. 1586/86 βαθμολογικό σύστημα, ανώτερο του 2ου της υπαλληλικής ιεραρχίας διατηρούν το βαθμό τους αυτό μέχρι την αποχώρησή τους από την υπηρεσία. β.190 θέσεις δακτυλογράφων-στενογράφων ειδικότητας ελληνικής γραφομηχανής με βαθμούς Γ΄ έως Α΄ και γ.560 θέσεις Επιμελητών Δικαστηρίων με βαθμούς Δ΄ έως και Γ΄. Άρθρ.3.-Ο κατά τα άρθρ. 4 του Νομ. 965/1979 (ΦΕΚ 210/1979, τ.Α΄), 9 του Νόμ. 1071/1980 (ΦΕΚ 207/1980 τ.Α΄), 1 παρ. 2 εδάφ. α΄, β΄ του Νομ. 1413/1984 (ΦΕΚ 3/1984, τ.Α΄) του Π.Δ. 824/1981 (ΦΕΚ 211/1981, τ.Α΄) και του άρθρ. 17 του Νομ. 1738/1987 (ΦΕΚ 200/1987, τ.Α΄) αριθμός των θέσεων του κλάδου των υπαλλήλων των Τακτικών Διοικητικών Δικαστηρίων καθορίζεται συνολικά σε 735, που διακρίνονται ως εξής: α.594 θέσεις με βαθμούς Γ΄ έως Α΄. Στις θέσεις αυτές περιλαμβάνεται και η θέση Γραμματέα του Γεν. Επιτρόπου της Επικρατείας. β.75 θέσεις δακτυλογράφων-στενογράφων ειδικότητας ελληνικής γραφομηχανής με βαθμούς Γ΄ έως Α΄ και γ.66 θέσεις Επιμελητών Δικαστηρίων με βαθμούς Δ΄ έως Γ΄. Άρθρ.4.-Η κατά το άρθρ. 6 του Νομ. 965/79 (ΦΕΚ 210/1979, τ.Α΄) κατανομή των θέσεων του κλάδου των υπαλλήλων των Πολιτικών και Ποινικών Δικαστηρίων και Εισαγγελιών και του Κλάδου των Υπαλλήλων των Τακτικών Διοικητικών Δικαστηρίων, που γίνεται με απόφαση του Υπουργού Δικαιοσύνης το μήνα Ιούλιο κάθε δεύτερου έτους, ύστερα από γνώμη των Προϊσταμένων των Δικαστικών Υπηρεσιών και του Γενικού Επιτρόπου της Επικρατείας επί των Τακτικών Διοικητικών Δικαστηρίων αντίστοιχα, αφορά σε όλες τις θέσεις των ανωτέρω κλάδων. Άρθρ.5.-Η αρμοδιότητα των κατά το άρθρ. 15 του Νομ. 294/1976 (ΦΕΚ 82/1976, τ.Α΄) «περί ρυθμίσεως θεμάτων τινών της νομοθεσίας περί Δικαστικών Υπαλλήλων και άλλων τινών διατάξεων» Δικαστικών (Υπηρεσιακών) Συμβουλίων, πέραν της οριζομένης υπό των διατάξεων του άρθρ. 13 παρ. 1 του Νόμ. 1738/1987 (ΦΕΚ 200/1987, τ.Α΄) είναι η εξής: (Αντί για τη σελ. 208,417(α) Σελ. 208,417(β) Τεύχος 1253-Σελ. 109 Γραμματεία των Δικαστηρίων και Εισαγγελιών 6.Β.ε.92 1.Στην αρμοδιότητα του Τριμελούς Δικαστικού Συμβουλίου κάθε Διοικητικού Εφετείου, υπάγονται οι υπάλληλοι, με βαθμό Β΄, Γ΄ και Δ΄ της Γραμματείας του, όπως επίσης και οι υπάλληλοι των Διοικητικών Πρωτοδικείων της περιφέρειάς του. Δεν υπάγονται στην αρμοδιότητα του εν λόγω Συμβουλίου τα θέματα μετάθεσης ή απόσπασης των ανωτέρω υπαλλήλων από την περιφέρεια ενός Διοικητικού Εφετείου στην περιφέρεια άλλου, προαγωγής από το βαθμό Β΄ στο βαθμό Α΄ ως και τοποθετήσεως και μετατάξεως αυτών. Στην αρμοδιότητα του Τριμελούς Δικαστικού Συμβουλίου του Διοικητικού Εφετείου Αθηνών, υπάγονται και οι υπάλληλοι της Γραμματείας του Γενικού Επιτρόπου της Επικρατείας επί των Τακτικών Διοικητικών Δικαστηρίων. 2.Στην αρμοδιότητα του Τριμελούς Δικαστικού Συμβουλίου του Συμβουλίου της Επικρατείας υπάγονται: α)οι υπάλληλοι της Γραμματείας του και β)οι υπάλληλοι της Γραμματείας των Διοικητικών Δικαστηρίων και του Γενικού Επιτρόπου της Επικρατείας επί των Τακτικών Διοικητικών Δικαστηρίων, για θέματα μετάθεσης η απόσπασής τους, από την περιφέρεια ενός Διοικητικού Εφετείου στην περιφέρεια άλλου, προαγωγής από το βαθμό Β΄ στον Α΄, ως και τοποθετήσεως και μετατάξεως αυτών. Το ίδιο Συμβούλιο είναι αρμόδιο επίσης να αποφασίζει επί διαφωνίας του Υπουργού Δικαιοσύνης ή προσφυγής υπαλλήλου κατά αποφάσεων των Τριμελών Δικαστικών Συμβουλίων των Διοικητικών Εφετείων, όπως επίσης σε δεύτερο βαθμό για κάθε άλλη περίπτωση που ορίζει ο νόμος. 3.Το Πενταμελές Δικαστικό Συμβούλιο του Συμβουλίου της Επικρατείας είναι αρμόδιο να αποφασίζει σε δεύτερο βαθμό επί διαφωνίας του Υπουργού Δικαιοσύνης ή προσφυγής υπαλλήλου κατ’ αποφάσεως του Τριμελούς Δικαστικού Συμβουλίου του Συμβουλίου Επικρατείας, όπως επίσης για κάθε άλλη περίπτωση που ορίζει ο νόμος. 4.Στην αρμοδιότητα του Τριμελούς Δικαστικού Συμβουλίου κάθε Εφετείου υπάγονται οι υπάλληλοι με βαθμό Β΄, Γ΄ και Δ΄ της Γραμματείας αυτού και της Εισαγγελίας του, όπως επίσης και οι υπάλληλοι με τους ανωτέρω βαθμούς της Γραμματείας των Πολιτικών και Ποινικών Δικαστηρίων και Εισαγγελιών αυτών της περιφέρειάς του. Δεν υπάγονται στην αρμοδιότητα του Συμβουλίου αυτού τα θέματα μετάθεσης η απόσπασης των ανωτέρω υπαλλήλων, από την περιφέρεια ενός Εφετείου στην περιφέρεια άλλου ή στη Γραμματεία του Αρείου Πάγου και της  Σελ. 208,418(β) Τεύχος 1253-Σελ. 110 Εισαγγελίας αυτού, προαγωγής από το βαθμό Β΄ στο βαθμό Α΄, ως και τοποθετήσεως και μετατάξεως αυτών. 5.Στην αρμοδιότητα του Τριμελούς Δικαστικού Συμβουλίου του Αρείου Πάγου, υπάγονται: α.οι υπάλληλοι της Γραμματείας του Αρείου Πάγου και της Εισαγγελίας αυτού. β.οι υπάλληλοι της Γραμματείας των Πολιτικών και Ποινικών Δικαστηρίων και Εισαγγελιών αυτών, για θέματα μετάθεσης ή απόσπασης από την περιφέρεια ενός Εφετείου στην περιφέρεια άλλου ή στη Γραμματεία του Αρείου Πάγου και της Εισαγγελίας αυτού, προαγωγής από το βαθμό Β΄ στο βαθμό Α΄, ως και τοποθετήσεως και μετατάξεως αυτών. Το ίδιο Συμβούλιο αποφασίζει επίσης επί διαφωνίας του Υπουργού Δικαιοσύνης ή προσφυγής υπαλλήλου κατ’ αποφάσεως των Τριμελών Δικαστικών Συμβουλίων των Εφετείων όπως επίσης σε δεύτερο βαθμό για κάθε άλλη περίπτωση που ορίζει ο νόμος. 6.Το Πενταμελές Δικαστικό Συμβούλιο του Αρείου Πάγου είναι αρμόδιο να αποφασίζει σε δεύτερο βαθμό επί διαφωνίας του Υπουργού Δικαιοσύνης ή προσφυγής υπαλλήλου κατ’ αποφάσεως του Τριμελούς Δικαστικού Συμβουλίου του Αρείου Πάγου, όπως επίσης για κάθε άλλη περίπτωση που ορίζει ο νόμος. Άρθρ.6.-1.Για τον ορισμό Επιτρόπων του Ελεγκτικού Συνεδρίου, αντί των αναφερομένων στο άρθρ. 19 παρ. 3 του Π.Δ. 774/1980 υπαλλήλων με βαθμούς 5ο-4ο του Κλάδου ΑΤ ή 3ο-2ο του ίδιου κλάδου, νοούνται στο εξής υπάλληλοι με βαθμό Α΄ της Κατηγορίας ΠΕ του Ελεγκτικού Συνεδρίου. 2.Με την αυτή αντιστοιχία νοούνται στο εξής και οι αναφερόμενοι στο άρθρ. 13 παρ. 1 του αυτού Π.Δ/τος υπάλληλοι για τον ορισμό Γραμματέα του Ελεγκτικού Συνεδρίου. 3.Για τον ορισμό αναπληρωτών Επιτρόπων του Ελεγκτικού Συνεδρίου αντί των υπαλλήλων του βαθμού που αναφέρεται στο άρθρ. 82 εδάφιο τελευταίο του Π.Δ. 774/1980, νοούνται στο εξής υπάλληλοι με βαθμό τουλάχιστον Β΄ της κατηγορίας ΠΕ΄ του Ελεγκτικού Συνεδρίου. Βλ. σχετικά και άρθρ. 3 παρ. 25 του Νόμ. 2479/6-6 Μαΐου 1997, (ΦΕΚ Α΄ 67), τόμ. 29, σελ. 40,458. 6.Β.ε.92 Γραμματεία των Δικαστηρίων και Εισαγγελιών 